Varėnos Pirmasis tvenkinys

Varėnos Pirmasis tvenkinys – tvenkinys šiaurinėje Varėnos dalyje, Merkio intako Derėžnyčios slėnyje, 5,3 km nuo jos žiočių. Ilgis iš rytų į vakarus 2,55 km, plotis iki 0,45 km. Yra 0,19 ha sala. Altitudė 112 m. Krantai aukšti, kranto linija labai vingiuota. Krantai apaugę mišku (Varėnos I ir Varėnos II miškai), smėlėti, iš šiaurės įsiterpusiame pusiasalyje stūkso Girežerio piliakalnis. Priešsroviui iškart telkšo Varėnos II tvenkinys. Vanduo naudojamas buitinėms reikmėms, drėkinimui. Varėnos Pirmasis tvenkinys yra populiari varėniškių poilsio vieta, yra įrengta keletas paplūdimių, iš pietų įsiterpusiame pusiasalyje įkurtas Dainų slėnis.

Debitas:
 Upės: 0,12 m³/s
 Užtvankos skaičiuotinis: 5,61 m³/s

Užtvanka 220 m ilgio, 5 m pločio, ja eina kelias . Vandens pralaida – šachtinė. Įrengta 1977 m.

Šaltiniai 
 Tvenkinių katalogas. Aplinkos apsaugos ministerija. Kaunas, 1998

Varėnos rajono tvenkiniai